Ambasada SR Njemačke u Podgorici obavještava zainteresovane kandidate o mogućnosti konkurisanja za stipendije za ljetnje kurseve njemačkog jezika u Bavarskoj, za 2018. godinu.

Stipendije su namijenjene kandidatima iz: Albanije, Bosne i Hercegovine, Hrvatske, Kosova, Makedonije, Slovenije, Srbije, Ukrajine i Crne Gore, a za njih se mogu prijaviti studenti (koji su završili bar prvu godinu studija), kao i mladi istraživači svih akademskih oblasti koji posjeduju znanje njemačkog jezika (najmanje B1 nivo).

Stipendije obuhvataju troškove pohađanja kursa i boravka i smještaja, dok putne troškove snosi sam kandidat.

Zainteresovani kandidati treba da, **najkasnije do 26. marta 2018**. godine, podnesu sljedeća dokumenta:

* ***online* aplikacioni formular** koji se može preuzeti sa internet stranice [www.bayhost.de](http://www.bayhost.de) (rubrika: „Funding & Scholarships”. Odštampan i popunjen formular treba poslati poštom, kao prateći dokument dosijea;
* motivaciono pismo koje se odnosi na Vaše učešće na kursu njemačkog jezika u Bavarskoj (1-2 stranice, na njemačkom ili engleskom jeziku);
* tabelarno prikazan CV, na njemačkom ili engleskom jeziku, sa skorijom fotografijom;
* prepis univerzitetskih položenih ispita sa ocjenama;
* dokument koji dokazuje da ste trenutno upisani/ili radite na univerzitetu u matičnoj zemlji (npr. kopija studentskog indeksa/ili ugovora o radu);
* fotokopija pasoša ili lične karte;
* dokument koji dokazuje Vaše znanje njemačkog na najmanje B1 nivou
* nije obavezno, ali bi bilo dobro poslati dokaz o odrađenoj stručnoj praksi, ili volontiranju, ukoliko imate to iskustvo.

Navedenu dokumentaciju, do datog roka, treba poslati poštom na sljedeću adresu:

BAYHOST, Stichwort, Sommersprachkursbwerbung“

UNIVERSITATSSTR. 31

93053 REGENBURG

DEUTSCHLAND

Aplikacije koje budu stigle nakon ovog roka ne mogu biti uzete u razmatranje i biće isključene iz procesa selekcije. U razmatranje se neće uzimati ni nekompletne aplikacije. Takođe se neće razmatrati ni aplikacije poslate elektronski ili faksom, a podnijeta dokumentacija se ne vraća.

Kandidatima se savjetuje da ne stavljaju dokumentaciju u plastične folije. Dovoljno je poslati kopije originala, a navedenu dokumentaciju ne treba ovjeravati ni prevoditi kod sudskog tumača (dovoljan je prevod bez pečata sudskog tumača).

Aplikacioni formulari za ove kurseve nalaze se na internet adresi:

<http://www.uni-regensburg.de/bayhost/stipendien/sprachkurse-in-bayern/index.html>

ili facebook stranici: <https://www.facebook.com/Bayhost-555365254630705>

Za sva dodatna pitanja i pojašnjenja, zainteresovani kandidati se mogu obratiti kontakt osobi: gospođa Katrin

Döppe, [doeppe@bayhost.de](mailto:doeppe@bayhost.de)